
PROME MINISTER EVELYN WEVER-CROES 


Asunto General, innovacion, Organisacion Gubernamental 
Infrastructura y Planificacion Teritorial 


Prome Minister di Aruba a expresa di ta honra pa hunto cu 
Minister di Educacion, Cultura y Sciencia di Hulanda sr. Robbert 
Dijkgraaf pa representa Reino Hulandes den e conferencia. 
Esaki tabata e di 66 sesion di e “Commission on the Status of 
Women “ y e conferencia a enfoca riba igualdad di genero y 
empodera hende muhe y mucha muhe den conexto di cambio 
di clima, medio ambiente y maneho pa reduccion di riesgo pa 
disaster. 


Pa añanan largo, Hulanda, Aruba, Curacao y Sint Maarten 
a bataya e elementonan di horcan den region Caribense y 
inunadacionnan. Awe den e conferencia paisnan a bini hunto 
pa atende un di e reto di mas grandi di e epoca cual ta pa 
atende cu e crisis climatologico y su consecuencianan, Prome 
Minister a expresa. E urgencia ta grandi y ta creciendo mas y 
mas. 

Premier Wever - Croes a sigui bisa cu recientemente rapport di 
Intergovernmental Panel on Climate Change (IPCC) a indica 
cu algun region y grupo ta wordo impacta mas cu otronan, 
door di cambio di clima. Realidad ta cu e mundo no ta igual y 
e cambio di clima ta amplificando e desigualnan aki. Esaki tin 
consecuencia pa bida y existencia di ser humano rond mundo 
incluyendo islanan Caribense cu ta directamente wordo 
menasa door di e efectonan di cambio di clima. 


‘Mi ta reconoce e efectonan cu esaki tin tambe riba muchanan 
muhe y hendenan muhe ora cu un comunidad ta den crisis. Pa 
motibo cu e peso di entre otro di cuido ta bira mas hopi riba e 
grupo aki.’ 

Notabel ta cu hende muhe no ta conta cu suficiente 
representacion na nivel di toma di decision ora ta trata e 
tema di cambio di clima. Premier Wever - Croes a expresa cu 
lamentablemente na Nacionnan Uni solamente 33 porciento di 


Netherlands at UN 
@NLatUN 


NO 
Strong plea by PM Wever-Croes and Minister 
af of 


“We desperately need the contribution of women and 
girls in all their diversity in climate action, if we are to 
ensure a liveable future. 


¡Stamplitying, ¡ts ¡néquality: 


e posicionnan di decision riba cambio di clima ta encera hende 
muhe. Ta dificil pa spera di resolve e retonam aki mientras cu 
mitar di e populacion ta keda atras. 


Concluyendo Prome Minister a expresa, den liña di cu no 
por laga niun hende atras, ta boga pa participacion igual den 
procesonan di mitigacion di cambio di clima. Ademas ta para 
pa hende muhe obtene acceso igual na e informacion, finanzas 
y recursonan necesario pa responde na cambio di clima. “Nos 
ta den esaki hunto pues ban uni forsa.” 

Prome Minister Evelvn Wever-Croes: 


ENCUENTRO INFORMATIVO CU 
STUDIANTENAN DI IPA 


Dialuna mainta, Gobierno a ricibi bishita 
di IPA incluvendo e 'exchange students 
cu ta na Aruba. Na e ocacion, Gobierno 
a brinda informacion na e grupo di hoben 
cu a mustra hopi interes den haya mas 
tanto informacion posibel. Normalmente, 
e encuentro aki ta tuma luga tur aña pero 
door di Covid a haci esaki dos biaha virtual. 
Prome Minister a expresa di ta contento 
cu e biaha aki un biaha mas, por a ricibi e 
studiantenan den persona atrobe cu ta haci 
e encuentro hopi mas agradabel. Prome 
Minister Evelyn Wever-Croes, Minister 
Endy Croes y Minister Geoffrey Wever a 
hiba palabra durante e encuentro. 


Prome Minister a duna informacion di | 
gobernacion en general, con e ta hinca 
den otro y kico ta e retonan cu Gobierno 
ta enfrenta. Riba e tema di Covid a haya jf 
hopi pregunta y a rekiri hopi informacion y 
splicacion tambe di parti di Prome Minister 
especialmente tambe riba con Aruba ta 
bay recupera y reconstrui despues di e 
pandemia. 


E studiantenan tabata tin hopi pregunta 
tambe riba e relacion cu Reino y e fiansanan 
cu Aruba a haya di Hulanda. Tambe riba 
medio ambiente hopi pregunta a wordo 
haci. 


“Nos a comparti cu nan e vision di Gobierno. § 
Nan ta bishita Gobierno y Parlamento tur 
aña durante nan estudio. Esaki sigur ta [E 
un oportunidad unico pa nos comparti e 
vision y tur locual cu nos ta hacienda den 


duna di conoce. 

Durante reunion cu cuerpo consular di Aruba 


PROME MINISTER TA ENFATISA RIBA E 
IMPORTANCIA DI PAZ Y COOPERACION PA 
PROGRESO DI UN Y TUR 


Prome Minister Evelyn Wever - Croes a reuni diabierna 18 
di maart cu Associacion di Cuerpo Consular di Aruba. Pa 
cual Prome Minister a tene un discurso den cual a wak bek 
riba e retonan cu tabatin durante ultimo tempo, e retonan 
cu tin actualmente na nivel mundial y ademas a reconoce e 
importancia pa Paisnan sostene otro den temporada dificil. 


EVOL 


Premier Wever Croes a inicia su discurso cu un splicacion 
cortico di historia di Aruba su Himno y Bandera. 46 aña pasa, 
16 di maart 1976 durante e di 18 sesion Parlamentario di 
Aruba, a dicidi cu riba 18 di maart 1976 lo oficialisa Aruba 
su prome Dia Nacional di Himno y Bandera.10 aña despues 
riba prome di january 1986, Aruba a ricibi un status autonomo 
den Reino Hulandes, “Status Aparte”. Y Desde 10 di october 
2010 Curacao y Sint Maarten tambe a ricibi un status legal den 
Reino Hulandes. 


Te hasta como paisnan autonomo den e constituacion 
democratico, 'asuntonan di exterior' keda un asunto di Reino. 
Pa e motibo aki, diferente aspecto importante ta wordo discuti 
regularmente na nivel halto entre e 4 Gobiernonan entre otro: 
E pandemia di Coronavirus, Cambio di clima y desasternan 
natural y e impacto di e situacion entre Rusia y Ukraina cu a 
inicia cu e invasion di Rusia na Ukraina dia 24 di februari. 


E PANDEMIA DI CORONAVIRUS 

Mundialmente 6 miyon persona a fayece a causa di coronavirus 
of un di e variantenan. Na Aruba 212 persona a perde nan 
bida door di e pandemia COVID-19. Gobierno di Aruba a 
traha incansablemente pa mitiga e efectonan di e pandemia. 
Sinembargo, e impacto primordialmente riba e economia y riba 
e sistema medico ainda ta wordo sinti. Gobierno su strategia 
di vacunacion y sosten cu a ricibi di Gobierno Hulandes den 
provee e vacunanan rekeri pa e isla tabatin un rol importante 
den e recuperacion, Prome Minister a expresa. 


Segun cifranan ta indica, 82% di e populacion 18 aña bay 
ariba, a ricibi e prome dosis di vacuna y 78% a ricibi e di dos 
vacuna tambe. Actualmente ta tratando pa aumenta e cantidad 
di personanan cu ta tuma e booster shot tambe, riba 40%. 
Awe, dos aña despues di e lock-down of cierre di frontera, tin 
solamente 40 caso activo na Aruba y no tin pashent cu Covid 
den cuido intensivo na Aruba tampoco. 


Ta un hecho lamentabel cu na cierto parti di mundo, gobiernonan 
ainda ta lucha cu e efectonan di e pandemia debi na e diferente 
variantenan di e virus. Pa cual ta comparti e sentimento den 
e lucha aki cu nan. “Pa bringa e virus mundial aki, nos mester 
para hunto”. 

CAMBIO DI CLIMA V DESASTERNAN NATURAL 
E tema di cambio di clima v desaster natural tambe ta un 
punto di preocupacion. Turismo ta e pilar economico di Aruba. 
Mas cu 70% di e industria turistico ta depende directamente 
di e mercado Mericano. Tin un cantidad di companianan 
y inversionistanan Americano cu ta inverti den Aruba su 
economia, manera hotel, empresanan, restaurant y compania di 
contratista. A pesar di e pandemia, Aruba a keda un destinacion 
favorito pa hopi ciudadano Mericano. Meta di Aruba ta pa bira 
un destinacion deseabel y sostenibel, pesey bishitantenan y 
habitantenan ta wordo encurasha pa compromete na respeta, 
conserva, preserva y promove e isla door di un comportacion 
social y ecologicamente sostenibel. E meta aki ta parti di 
Aruba Tourismans Authority (ATA) su enfoke nobo cu yama 
“Mi promesa na Aruba”. 

Gobierno di Aruba ta hopi consciente cu disaster por presenta 
na cualkier momento, sea ta un virus, un horcan, un temblor, 
inundacion of te hasta un tsunami. Mayoria di Paisnan den e 
encuentro a conoce esaki manera Brazil, Pero, Mexico, Merca, 
Francia, India y mucho mas cu ta presente den e conferencia 
aki, Prome Minister a expresa. 


INVASION DI RUSIA NA UKRAINA 

E ultimo añanan tabata añanan cu hopi reto, manera indica 
anteriormente, awor conflicto arma tin e atencion di henter 
mundo. 

Durante di e ultimo lunanan gobiernonan a enfoca riba 
escalacion di conflicto na frontera di Ukraina y Rusia, y a 
insisti riba e necesidad di diplomacia y dialogo. E comunidad 
y nacionnan a haci yamado na Rusia pa hunto sondea un ruta 
diplomatico for di e crisis aki. Esaki te ainda no tabata exitoso 
te unda cu ta na altura di dje. 


Gobierno di Aruba ta balora tur representante di exterior pa 
a tey pa Aruba durante momentonan di calamidad y cu a 
comproba di ta instrumental den e recuperacion economico 
di Aruba. ʻE cuerpo diplomatico y consular ta e wowonan y 
oreanan di sector priva, banda di asisti den proteha e nan 
ciudadanonan na Aruba, door di esfuersonan, e sector priva por 
haya oportunidadan empresarial nobo segun nan ta manifesta 
na Aruba y/of den e paisnan cu ta representa.’ 


Concluyendo Prome Minister a expresa e importancia pa tene 
na cuenta cu paz, cooperacion y resiliencia ta necesario pa 
logra progreso pa un y tur y no tin duda cu lo persevera y ta 
exitoso. 

MINISTER XIOMARA MADURO 
Finansa y Cultura 


Minister di Cultura Xiomara Maduro ta gradici y felicita 

ANIFESTACION CUL 


pueblo di Aruba: 
TONAN LOCAL A | 


A BRIYA DURANTE 


E pueblo a acudi masal pa festeha riba na Plaza Libertador 
G.F. Betico Croes 


Diahuebs ultimo a tuma luga e Manifestacion Cultural Dia di 
Himno y Bandera riba Plaza Libertador G.F. Betico Croes. For 
di oranan di atardi e pueblo a cuminsa yega plaza caminda 
por a pasa na un total di 40 tent cu tabata tin benta di 
cuminda crioyo, cos dushi y artesania mientras cu tabata tin 
entretenimento musical di Caha di Orgel y despues steelpan. 
Masha danki pa forma parti di e bunita anochi aki. Despues di 
yegada di e mandatario- local y di exterior, parlamentario- local 
y di exterior y demas invitadonan local y di exterior, maestro 
di ceremonia Melvin Garcia a yama tur invitado un bon bini 
na e Manifestacion Cultural Dia di Himno y Bandera 2022, e 
celebracion di 46 aña di inauguración di Nos Himno y Bandera. 
E programa a inicia cu entrada di nos bandera door di nos 
deportista Sarah-Quita Offringa, 19 biaha campion mundial 
den windsurfing y a ser acompaña pa 15 atleta di Club di Gihae 
gymnastics Aruba, sigui pa nos himno nacional presenta pa 
Arubrass. Masha danki na nos deportistanan y na e grupo di 
trompetistanan uni bao direccion di sr. Franklin Granadillo. 


Pa Minister di Finansa y Cultura Sra. Xiomara Maduro, 
anfitriona di e evento, tabata un honor y orguyo di por a dirigi 
palabra na tur esnan presente den cuadro di celebracion di 
nos Dia Nacional, Dia di nos Himno y Bandera. 

E programa di anochi tabata yena cu diversidad den talento, 
musica, canto, baile, poesia y hopi mas. Un danki special na 
nos talentonan local cu a presenta y a haci nos Manifestacion 
Cultural Himno y Bandera un show espectacular. Gradicimento 
na gruponan di baile mini NTG y NLG, pa nan coreografia 
y creatividad di baile di nos hoben- y adultonan, Club di 
Movimiento pa nan presentacion di arte y baile clasico, 
Pierewietje y Flash pa nan baile folklorico. 


Un danki ta bay tambe na e ganadonan absoluto di Festival 
Un Canto pa Aruba su Himno y Bandera, e duo Ruth Gaarie 
y Stephanie Gravenhorst cu nan cancion titula: “Ora bo wak 
na shelo”, ganado categoria 13 pa 17 aña Gismary Linarez 
cu a presenta su cancion: “Obra di Dios”, ganado di 2do luga 
categoria 13 pa 17 aña, e duo forma pa rumannan Daniella 
y Gabriella Boasman, cu a presenta e cancion “3 Palabra, 
Nos Bunita Aruba”, pre-hubenil 10 — 12 aña, Stephanie Quant 
ganado categoria 10 pa 12 aña, cu e cancion un tumba “Bo 
mester sinti pa Aruba”, ganado 2do luga categoria pre-hubenil 
10-12 aña, e hoben John-Maynard Wever cu a presenta su 
cancion un wals “Ta abo mi ta stima', 

Aruba por a disfruta tambe di e presentacion di agrupacion 
musical Sabor Crioyo bao direccion di Jason Kelly cual a 
acompaña tambe J-vyón Besselink cu un tumba titula “Dilanti 
e ta bay, push'e”, despues cu un dushi danza titula “Mi amigo 
cododo” presenta pa Jaymerson Kelly, 2do luga categoria 7 pa 


9 aña Festival un Canto pa Aruba su Himno y Bandera. 


Palabra di danki ta bay tambe na dos hobennan Kiziah 
Trimon y Raynold Kelly cu e cancion “Color di speransa”, otro 
impactante presentacion, e letranan di cancion adapta na 
Papiamento pa Sra. Maybelline Arends-Croes. E presentacion 
a ser acompaña pa grupo di atletanan cu movecion di señanan 
di man. 


E programa di anochi tabata varia cu nos talentonan local y 
Joan Danies y Daylan Krozendijk a presenta un poesia ritmico 
den forma teatral. Un presentacion cu a capta hopi atencion y 
cu tabata algo diferente tabata e show di acrobacia di Daniela 
Sanchez y Hilyann Croes di Aerial Dance 8 Performance. 
Masha danki pa un tremendo presentacion. 


Nos artista local Michelangelo Koolman acompaña pa un mini- 
banda a deleita e publico cu dos cancion di Aruba, e prome 
cancion tabata den e bos di Pearl Dumfries cu a presenta e 
cancion “Ta na Aruba”, e segundo cancion tabata presenta pa 
Michelangelo Koolman cu e cancion “Aruba mi ta di bo so”. 
Ambos cancion a ser acompaña pa e duo Marcie y Mirienne di 
Xanadu Dancers. Masha danki pa e bunita presentacion. 


Mester menciona cu e presentacion di Edward van der Biezen 
y Jurick Salomon cu e tumba titula: “Mester por”, a resona bon 
y a trece mas ambiente, cual presentacion a wordo acompaña 
pa grupo di baile Youth Kids in Action, masha danki tambe. 

E anochi a resalta e variedad di nos caracteristicanan den arte, 
baile, musica y poesia, un danki di curason na cada un di nos 
artistanan y deportistanan local cu nan tremendo presentacion. 
Aruba tin talento cual nos tur ta orguyoso di cada uno. 


E anochi a sera den grandi den un fiesta total cu presentacion 
di Ataniro & Friends, nos artista local cu ta celebrando 30 
aña den e mundo di farandula, cu a duna un mini-concierto 
presentando diferente di su temanan pegahoso di infancia te 
na grandi, kende a wordo acompaña pa The Popcorn Dancers y 
Carnaruba Costume Group. Masha danki pa clausura e evento 
aki den un ambiente formidabel. Ta momentonan inolvidabel 
di mira un plaza completamente yen, un anochi cu Aruba a 
briya y a celebra den grandi y yen di orguyo su Dia di Himno y 
Bandera. Masha danki Aruba pa bin hunto pa nos biba y stima 
nos cultura. 


Por ultimo Minister di Cultura Xiomara Maduro ta gradici 
Comision Celebracion Dianan Nacional, Departamento di 
Cultura y tur patrocinadonan pa nan cooperacion pa haci e 
manifestacion cultural un fiesta di pueblo espectular. 

GOBIERNO DI ARUBA TA APOYA 


COMPANIANAN CHIKITO, MEDIANO Y 
ENTREPRENEURS 


Siman pasa Minister Geoffrey Wever hunto cu Stichting Qredits 
Microfinanciering Aruba, representa door di señor Elwin 
Groenevelt, Director General di Qredits, afirma un Memorandum 
of Understanding (MoU) pa apoya “midden en kleinbedrijven” 
(MKB) na Aruba den e fase di recuperacion despues di e crisis 
di Corona. Qredits ta estableci desde 2017 na Aruba y ta otorga 
credito social pa stimula entrepreneurship door di ofrece un 
“micro-krediet” y tambe ta mentor entrepreneurs pa habri 
un negoshi exitosamente y brinda demas asistencia. Desde 
establecimento di Qredits a otorga alrededor di 300 prestamo 
na un balor di alrededor 11 miyon florin. 


E crisis di Covid-19 tabata un golpi duro pa e MKB. A pesar di 
e proyeccionnan economico positivo, hopi comerciante di MKB 
tin dificultad financiero. Qredits a aserca Minister di Asunto 
Economico cu e peticion pa un contribucion financiero na balor 
di Afl. 150.000,- den aña 2022 den cuadro di e programa di 
recuperacion economico di Aruba. 


Door cu Gobierno diAruba ta kere den stimula entrepreneurship, 
gobierno lo duna un contribucion financiero na Qredits na 
balor di Afl. 150.000,-. Cu e fondonan aki Qredits por ofrece 


diferente “recovery loans” na un interes mas abou compara 
cu e tarifa di e “micro-kredieten” regular. Qredits lo continua 
cu guia di entrepreneurs den hacimento di negoshi den 
temponan dificil y lo organisa diferente programa di training 
pa comerciantenan cu ta bai cuminsa un negoshi, manera dos 
training “Small Business Academy” pa 40 persona cu ta aspira 
pa bira comerciante y diferente proyecto piloto di e programa 
“Be Your Own Boss” pa 200 alumno/studiante di scolnan 
secundario y MBO. 


“E trabou di comerciante ta un di e trabounan mas dificil na 
mundo" segun director general señor Elwin Groenevelt. Ta 
dificil pa start-ups haya financiamento na e banconan regular. 
Qredits ta e organisacion cu ta yuda start-ups cu traha nan 
business plan y cu financiamento pa por habri nan negoshi na 
un bon manera. "Nos ta haya hopi importante pa traha hunto 
cu Gobierno di Aruba na sostene desaroyo economico.” 


Pa minister Geoffrey Wever “stimula entrepreneurship ta parti 
di e vision di Gobierno di Aruba y di mi como Minister di Asunto 
Economico". Qredits ta hunga un rol importante den e economia 
di Aruba door cu nan ta sirbi un segmento di e mercado cu 
tradicionalmente no tin acceso facil na financiamento. "E tipo di 
cooperacionnan aki ta importante y mi ta sigur cu ta bai tin mas 
oportunidad pa nos partner up cu Qredits of otro institutonan 
financiero". Tambe ta spera di wak cu e mundo di MKBs, e 
start-ups y e personanan cu ta aspira pa bira comerciante por 
haya beneficio di e actividadnan aki y cu di e manera aki e 
economia di Aruba por sigui avansa. 


Aruba mester 

Prome Minister Evelvn Wever-Croes: 
Apesar di cifranan di Covid abou, 


TA IMPORTANTE PA NOS SIGUI CUIDA V VACUNA 
“Cifranan ta confirma cu e maneho di Gobierno tabata 
efectivo v a tuma decisionnan na tempo, prudente v 
responsabel” 


E cifranan di Covid di diabierna siman pasa ta indica cu tin 
40 caso activo cual ta un cifra hopi positivo. E siman prome e 
tabata na 62. “Esaki sigur ta duna nos e trankilidad cu nos tin 


mester”, Prome Minister Evelyn Wever-Croes a expresa. 
Actualmente no tin ningun persona den Cuido Intensivo aki na 
Aruba. Na Colombia tin 4 persona cu e speransa cu nan por 
recupera pronto pa nan por bolbe Aruba. 


E cifranan aki ta mustra cu nos ta riba e bon caminda y ta 
confirma cu e maneho di Gobierno tabata efectivo y cu 
decisionnan cu a wordo tuma tabata na tempo tabata prudente 
y responsabel. “Pa esaki un biaha mas mi kier gradici tur esnan 
cu a yuda nos y ta yudando nos den e situacion aki di covid. 
E ta un crisis ainda pero nos ta evaluando aworaki pa descala 
sinembargo nos lo keda monitoria tur loke ta sosodiendo”. 


Prome Minister a expresa cu ta hopi importante pa nos sigui 
cuida. Despues di dos aña, sigur tur hende sa kico pa haci 
y kico no mester haci. Ta sigui importante pa sigui vacuna. 
Diaranson e siman aki, e unidad mobiel lo ta den Centro di 
Bario Lago Heights pa esnan den vecindario por tuma nan 
vacuna. Tambe por vacuna diariamente na DVG. 


“Ni ami ni ningun hende por garantisa cu no lo bin un otro 
variante den futuro of cu nos lo mira un otro ola den futuro pero 
loke si mi por garantisa ta cu Aruba ta miho prepara aworaki 
pa cualkier cos cu mester bin ainda. Pero pa esaki nos mester 
di abo tambe, pa bo cuida y sigui vacuna pasobra Covid tey, 
apesar di e cantidad abou. 


Na otro paisnan cu cantidadnan ta mas halto pero aki na Aruba 
nos ta conta riba bo. Nos a flexibilisa casi tur medida, hasta pa 
drenta Aruba no tin exigencia mas cu bo mester ta vacuna of 
bo mester test pasobra el a wordo elimina diasabra ultimo y 
cu esaki nos ta spera di por sigui stimula cu nos tursitanan por 
bin Aruba. Pero mi ta pidi atrobe, ban sigui cuida pasobra bo ta 
stima bo mes, bo famia y Aruba. Aruba ta conta cu bo”, Prome 
Minister a duna di conoce. 

E MIHO COSNAN DEN BIDA NO TA BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 


NLINE 


